Conferința „What Is - or Was - Global Health?”, susținută de prof. univ. dr. emerit Stuart Blume la Facultatea de Sociologie și Asistență Socială a UB

Joi, 18 aprilie 2024, prof. univ. dr. emerit Stuart Blume, cadru didactic la Universitatea din Amsterdam, va susține o prezentare intitulată, „What Is - or Was - Global Health?”, parte a stagiului său de cercetare la Institutul de Cercetare al Universității din București. 

Evenimentul face parte din seria de prelegeri ale profesorilor, cercetătorilor, doctorilor sau doctoranzilor în stadiu avansat al cercetării lor și este organizat de Facultatea de Sociologie şi Asistență Socială a UB. Invitații vor prezenta studenților din cadrul Școlii Doctorale de Sociologie și Școlii Doctorale de Asistență Socială propriile cercetări.

Prelegerea este deschisă publicului larg și va avea loc începând cu ora 18:00, în Sala de Consiliu a Facultății de Sociologie şi Asistență Socială a UB (Schitu Măgureanu, nr. 9).

Cei interesați de acest eveniment, sunt rugați să acceseze acest link, unde vor găsi o listă cu lecturi recomandate pentru tema conferinței. 

